Wojerecy (ADo/SN). „Po štyrjoch derje wopytanych kursach serbšćiny w měšćanskim zarjadnistwje chcemy tróšku preč wot začuća wučby. Chcemy ze serbskej rěču do zjawnosće. Wojerowčenjo a naši hosćo maja začuwać, zo je rěč žiwa.“ Tutón zaměr je sej zamołwita za serbske naležnosće města Wojerec Gabriela Linakowa stajiła, zo bychu našu maćeršćinu we Wojerecach hajili a wožiwili. Tak přeprosy wona zajimcow na prěnju serbsku dźěłarničku do kofejownje „Auszeit“ w Kulturnej fabrice. Wšako chcedźa tež wšěm tym, kotřiž su so hižo wospjet druhdźe na tajkich kursach wobdźělili, přiležnosć skićić so w serbšćinje dale wukmanjeć.
szl_Latn